ஆனால், இலவசமாக ஜிமெயில் பயன்படுத்துபவர்கள் மூலம் கூகுளுக்கு என்ன கிடைக்கும்? நேரடியாக வருமானம் எதுவும் வராது. எனவே, இவர்களுக்கு விளம்பரங்களை அனுப்புகிறது கூகுள். இதன்மூலம் கணிசமாக வருவாயை அள்ளுகிறது. இப்படி அனுப்பும் விளம்பரங்களை மிகத்துல்லியமாகச் சரியான நபர்களுக்கு அனுப்பத்தான் நம் இன்பாக்ஸ் மீது கண்வைக்கிறது கூகுள். இதன்மூலம் நம்முடைய டேட்டாவை எளிதாக ஆராய்ந்து, அதற்கேற்ற விளம்பரங்களை அனுப்ப முடியும். ஆனால், நல்ல பிள்ளையாக இந்த விஷயத்தைக் கடந்த ஆண்டோடு கைவிடுவதாக அறிவித்த கூகுள், தற்போது பிற தேர்ட் பார்ட்டி ஆப் நிறுவனங்கள் மூலம் மீண்டும் அவப்பெயரைச் சம்பாதித்திருக்கிறது.